**Burung kasut** (nama saintifik: *Balaeniceps rex*; Arab: أبو مركوب, rumi: *abū markūb*code: ar is deprecated  "pak kasut", bahasa Inggeris: *shoebill*code: en is deprecated ) adalah spesies burung dalam keluarga Pelecaniformes serumpun dengan undan mendiami kawasan paya besar tropika dari Sudan Selatan ke Zambia timur benua Afrika. Ia dikenali dari bentuk paruhnya yang besar melonjong mirip bentuk kasut.

Sebanyak 5,000 hingga 8,000 ekor spesies ini dapat ditemukan sepanjang habitatnya. Taburan ia terjejas daripada pencerobohan manusia ke dalam kawasan persarangannya; tetapi dari pencerobohan ini jugalah burung kasut adakala dapat membiasakan diri sampai merayap di kawasan sawah padi dan tanah ladang bertakung air.

Ciri
----

Burung kasut tumbuh mencapai ketinggian antara 110 hingga 140 sentimeter malah sampai 152 sm. Panjang badannya dari ekor ke paruh kira-kira antara 100 hingga 140 sm manakala lebar sayap antara 230–260 sm. Berat timbangan antara 4 hingga 7 kilogram: berat jantan lebih tinggi sekitar 5.6 kg dari yang betina ditimbang sekitar 4.9 kg.

Tabiat
------

### Pergerakan

Seekor burung kasut mampu terbang sejauh antara 100 hingga 500 meter pada satu-satu masa.

### Pemakanan

Burung ini banyak memakan banyak jenis ikan malah ular air. Ia sering memburu di kawasan perairan kurang beroksigen seperti paya rawa yang memaksa ikan naik ke permukaan sekali-sekala untuk bernafas udara segar, malah ia adakala mengambil kesempatan dari keberadaan pergerakan kawanan badak air yang mengocak air tasik sungai sehingga terlambung ikan-ikan ini ke udara.

### Pembiakan

Sepasang burung kasut akan menjaga suatu kawasan dipilih untuk bersarang dari 2 hingga 4 kilometer persegi yang dipilih dari direbut pesaing sekitar. Sarang pasangan ini dibina sebaik bermula musim hujan atas suatu tapak mengapung menggunakan bahan tumbuhan air. Seekor burung betina akan bertelur 1-3 biji setiap satunya berukuran 80-90 x 56-61 mm dengan berat timbangan sekitar 164 gram; telur-telur ini dieramkan selama 30 hari.

Anak-anak burung kasut dapat terbang setelah berusia 112 hari tetapi masih akan disuapkan lagi selama sebulan. Matang baligh anak-anak burung ini dicapai pada usia tiga tahun.

Rujukan
-------

1. ↑  BirdLife International (2018). "*Balaeniceps rex*". *Senarai Merah Spesies Terancam IUCN*. **2018**: e.T22697583A133840708. doi:10.2305/IUCN.UK.2018-2.RLTS.T22697583A133840708.en. Dicapai pada 12 November 2021.
2. ↑  Ahmad Mukhtar Umar (2008). "ركب" [Kamus Bahasa Arab Kontemporari]. *معجم اللغة العربية المعاصرة*. Kaherah, Mesir: Alam Al-Kutub. ISBN 977-232-626-4 – melalui The Arabic Lexicon kelolaan Hawramani.com.
3. ↑  *Handbook of the birds of the world*. Barcelona: Lynx Edicions. 1992–2013. ISBN 84-87334-10-5. OCLC 861071869.
4. ↑  Williams, John G.; Arlott, N (1980). *A field guide to the birds of East Africa* (ed. Rev.). London: Collins. ISBN 0-00-219179-2. OCLC 7649557.
5. 1 2 3 4 5  Hancock, James A.; Kushan (1992). *Storks, ibises and spoonbills of the world*. London: Academic Press/Harcourt Brace Jovanovich, Publishers. ISBN 0-12-322730-5. OCLC 26933579.
6. ↑  "Balaeniceps rex" (dalam bahasa Jerman). 19 July 2011. Diarkibkan daripada yang asal pada 19 July 2011. Dicapai pada 6 May 2020.
7. ↑  Stevenson, Terry; Fanshawe, John (2002). *Field guide to the birds of East Africa : Kenya, Tanzania, Uganda, Rwanda, Burundi*. London: T & A D Poyser. ISBN 0-85661-079-8. OCLC 47150215.
8. ↑  "Balaeniceps rex shoebill". *animaldiversity.org*.
9. ↑  Steffen, Angie. "Balaeniceps rex (shoebill)". *Animal Diversity Web* (dalam bahasa Inggeris). Dicapai pada 6 May 2020.